b'\n_START_ARTICLE_\nPonedeljek\n_START_PARAGRAPH_\nPoned\xc3\xa9ljek je dan v tednu med nedeljo in torkom. Po sodobnem evropskem pojmovanju je ponedeljek prvi dan v tednu (glej ISO 8601), po starem judovskem gledanju pa drugi._NEWLINE_V sodobni dru\xc5\xbebi je ponedeljek po navadi mi\xc5\xa1ljen kot za\xc4\x8detek delovnega tedna._NEWLINE_Slovensko ime ponedeljek izhaja iz vrstnega reda dneva v tednu, \xc2\xbbdan po nedelji\xc2\xab._NEWLINE_Po ljudski modrosti velja ponedeljek za najdalj\xc5\xa1i dan v tednu.'